‘วรรณ’ชี้2ปัจจัยกำหนดดบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

.
ชูกระจายลงทุนไม่เสียโอกาส ฟินันซ่าออกกองมันนี่มาร์เก็ต
โพสต์ทูเดย์ — บลจ.วรรณ แนะจับตา 2 ปัจจัย น้ำท่วมมาตรการ สหรัฐชี้ชะตาดอกเบี้ย ธ.ค.นี้ แนะกระจายลงทุนตราสารหนี้สั้นกลาง “ฟินันซ่า” ออกมันนี่มาร์เก็ต
น.ส.ทิวารัตน์ เตชะมีเกียรติชัย กรรมการผู้ช่วยกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า การคงอัตราดอกเบี้ยนโยบายของธนาคารแห่งประเทศไทย (ธปท.) วันที่ 20 ต.ค.ที่ผ่านมา เป็นไปตามคาด แต่การประชุมเดือน ธ.ค.นี้ยังต้องดู 2 ปัจจัย คือ น้ำท่วมที่เกิดขึ้นจะส่งผลให้เงินเฟ้อเพิ่มหรือไม่ รวมถึงมาตรการผ่อนคลายเชิงปริมาณ (QE) ของสหรัฐที่จะออกมาปลายเดือน พ.ย. หรือต้นเดือน ธ.ค.นี้ประกอบ 
ดังนั้น การลงทุนในตราสารหนี้แนะนำให้กระจายการลงทุนในตราสารหนี้ระยะสั้น 6 เดือน 1 ปี และมากกว่า 1 ปี เพื่อไม่ให้เสียโอกาส ขณะเดียวกันหากต้องการลงทุนที่เสี่ยงต่ำและเป็นที่พักเงิน ปัจจุบันกองทุนเปิดวรรณพันธบัตรไทย (1AMTG) ซึ่งมีนักลงทุนสนใจจำนวนมาก เมื่อวันที่ 20 ต.ค. บริษัทจึงจดทะเบียนเพิ่มเงินทุนอีก 1,000 ล้านบาท เป็น 2,000 ล้านบาท
กองทุนเปิด วรรณพันธบัตรไทย ซึ่งเป็นกองทุนรวมตราสารแห่งหนี้ที่มีนโยบายลงทุนในตราสารภาครัฐ เช่น ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย ที่มีความมั่นคงเป็นหลัก ผู้ถือหน่วยลงทุนจะได้รับผลตอบแทนในรูปของมูลค่าเพิ่มจากการลงทุน ผู้ถือหน่วยลงทุนสามารถขายคืนหน่วยลงทุนได้ทุกวันทำการ และจะได้รับเงินค่าขายคืนหน่วยลงทุนในวันที่ T+1 (เฉพาะรับเงินคืนผ่านธนาคารกสิกรไทยธนาคารไทยพาณิชย์ ธนาคารกรุงเทพ และธนาคารแลนด์ แอนด์ เฮ้าส์ เพื่อรายย่อย) และสามารถสับเปลี่ยนหน่วยลงทุน โดยจะได้ NAV ในวันเดียวกัน 
นายสุรชัย พรชัยทิพย์รัตน์ ผู้จัดการกองทุน กล่าวว่า กองทุน 1AMTG เน้นลงทุนในตราสารภาครัฐ เช่น ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย ทั้งจำนวนและเงินลงทุนส่วนที่เป็นเงินฝากของธนาคารพาณิชย์ไทย เพื่อดำรงสภาพคล่องในการดำเนินงาน และผู้ลงทุนจะได้รับเงินขายคืนหน่วยลงทุนในวันรุ่งขึ้น (T+1)
สำหรับทีมผู้จัดการกองทุนใช้นโยบายการบริหารกองทุน โดยเน้นการซื้อขายพันธบัตรรัฐบาลที่มีสภาพคล่องสูงเท่านั้นเพื่อเพิ่มอัตราผลตอบแทน โดยโดย ณ วันที่ 18 ต.ค.2553 กองทุนมีมูลค่าทรัพย์สินสุทธิ 938.17 ล้านบาท มูลค่าหน่วยต่อหน่วย 10.2405 บาท ผลตอบแทนกองทุนย้อนหลัง 3 เดือน 6 เดือน และ 12 เดือน เท่ากับ 1.99% 1.52% และ 1.28% ต่อปี ขณะที่อัตราดอกเบี้ยเงินฝากประจำ 1 ปี เฉลี่ยย้อนหลัง 3 เดือน 6 เดือน และ 12 เดือน เท่ากับ 1.13% 0.85% และ 0.77% ต่อปี
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า ธปท.น่าจะปรับขึ้นดอกเบี้ยอีกครั้งไตรมาสแรก ปีหน้า ซึ่งสอดคล้องกับประเทศอื่นๆ ในเอเชีย โดยแนะนำลงทุนตราสารหนี้ในประเทศอายุ 36 เดือน 
นายธีรพันธุ์ จิตตาลาน ประธานเจ้าหน้าที่บริหารและกรรมการบริหาร บลจ.ฟินันซ่า กล่าวว่า บริษัทจะเปิดขายกองทุนเปิดฟินันซ่าเพิ่มพูนทรัพย์ (FAM VF) ซึ่งเป็นกองทุนรวมตลาดเงินหรือมันนี่ มาร์เก็ต ในวันที่ 2128 ต.ค.นี้ มูลค่าโครงการ 5,000 ล้านบาทนี้ เพื่อดึงดูดความสนใจของนักลงทุนที่ต้องการสภาพคล่องสูงและผลตอบแทนที่สม่ำเสมอและดีกว่าการฝากเงิน ลงทุนขั้นต่ำ 2,000 บาท เน้นลงทุนในเงินฝาก ตราสารหนี้ภาครัฐ ตราสารหนี้ภาคสถาบันการเงินในประเทศที่มีอายุไม่เกิน 1 ปี และจะดำรงอายุของตราสารไม่เกิน 3 เดือน โดยผู้ลงทุนจะได้รับเงินค่าขายหน่วยลงทุนในวันรุ่งขึ้น 
ทั้งนี้ FAM VF มีความเสี่ยงต่ำ ผลตอบแทนสำหรับผู้ลงทุนที่เป็นบุคคลธรรมดาไม่ต้องเสียภาษี สภาพคล่องสูง สามารถซื้อขายได้ทุกวันทำการ นอกจกนนอกจากนี้ คิดค่าธรรมเนียม ค่าใช้จ่ายกองทุนประมาณ 0.25% ต่อปี ซึ่งต่ำกว่ากองทุนมันนี่ มาร์เก็ตอื่นๆ